ไทยพบผู้ป่วยโรค COVID-19 รายใหม่เพิ่ม 6 ราย ล้วนมีประวัติสัมผัสและเดินทางไปต่างประเทศ
ไทยพบผู้ป่วยโรค COVID-19 รายใหม่เพิ่ม 6 ราย ล้วนมีประวัติสัมผัสและเดินทางไปต่างประเทศ นพ.โสภณ เอี่ยมศิริถาวร ผู้อำนวยการกองควบคุมโรคติดต่อทั่วไป กรมควบคุมโรค กระทรวงสาธารณสุข กล่าวในการแถลงสถานการณ์ประจำวัน กรณีโรค COVID-19 ว่า ไทยวันนี้ มีผู้ป่วยรายใหม่เพิ่ม 6 ราย ทั้งหมดมีประวัติเดินทาง หรือสัมผัสกับคนที่มีประวัติเดินทางจากต่างประเทศทั้งเกาหลี ญี่ปุ่น และสิงคโปร์ทำให้ยอดผู้ป่วยสะสมของไทยรวมเป็น 59 ราย จำนวนนี้รักษาหายให้กลับบ้านได้เพิ่มอีก 1 ราย รวมเป็น 34 ราย ที่รักษาหายกลับบ้านไปแล้ว ยังเหลือรักษาอยู่ใน รพ. 24 ราย อย่างไรก็ตามจากการติดตามสถานการณ์ ของโรคซึ่งขณะนี้พบใน 115 ประเทศทั่วโลก 2 เขตปกครองพิเศษ สังเกตสถานการณ์ระบาดเพิ่มขึ้นในทวีปยุโรป ที่น่าห่วงคือ ประเทศอิตาลีและอิหร่าน ซึ่งในทางปฏิบัติเจ้าหน้าที่ได้ขยายวงเฝ้าระวังแล้วและขอประชาชนติดตามสถานการณ์ต่างประเทศด้วย หากไม่จำเป็นขอให้เลี่ยงการเดินทางไปประเทศที่มีสถานการณ์ระบาด หากจำเป็นขอให้ปฏิบัติตามคำแนะป้องกันโรคที่กรมควบคุมโรคแนะนำ ส่วนกรณีมีข่าวพนักงาน บ.แก๊ป สิงคโปรป่วยโรค COVID-19 หลังมาประชุมที่ไทย ยืนยันไม่ได้เป็นการติดเชื้อจากไทย เพราะจากการสอบสวนโรคพบผู้ป่วยรายรายดังกล่าว อยู่ไทยแค่วันเดียวก็กลับแล้วมีอาการป่วยทันทีในวันถัดไป บ่งชี้ว่าเลยระยะฟักตัวมานานคือ ติดเชื้อตั้งแต่ก่อนเข้าไทย ซึ่งก็พบว่าผู้ป่วยรายดังกล่าวก่อนมาไทยได้ไปประเทศอังกฤษมาก่อน อย่างไรก็ตาม จากการไปติดตามผู้สัมผัสที่อยู่ในไทยทั้ง 84 คนไม่พบใครป่วย บ่งชี้ว่ารายนี้ไม่ได้แพร่เชื้อให้ใครในไทย